**Pracovná pozícia: OPATROVATEĽ / OPATROVATEĽKA**

**Kvalifikačný predpoklad:** stredné vzdelanie, prax vítaná (kurz opatrovania, zdravotnícke nižšie vzdelanie)

Týždenný pracovný čas je 35 hodín bez prestávky na odpočinok a jedenie. Prestávka je v trvaní 30 minút denne. Práca na smeny, víkendy, sviatky (12 hodinová služba)

**Náplň práce:**

**Základná charakteristika podľa katalógu pracovných činností:**

* Rutinná, fyzicky namáhavá pomocná manipulačná alebo obslužná práca pri vytváraní, prehlbovaní a upevňovaní hygienických, spoločenských a pracovných návykov občanov v zariadení sociálnych služieb.
* Pomocná a obslužná práca pri opatrovaní detí, občanov a  vo všetkých druhoch zariadení sociálnych služieb vyžadujúca fyzickú námahu.
* Fyzicky namáhavá pomocná práca zdravotníckeho charakteru v zariadeniach sociálnych služieb.

**Popis pracovných činností:**

* spolupracovať so sestrou a zdravotníckym asistentom v diagnostickom a liečebnom režime všeobecnej a špecializovanej starostlivosti,
* podieľať sa na primárnej, sekundárnej a terciárnej prevencii,
* poskytovať základnú starostlivosť v súvislosti s bio-psychosociálnymi potrebami klienta vo všetkých vekových obdobiach,
* podieľať sa na vytváraní bezpečného a hygienického prostredia, preventívne opatrenia: dezinfekcia, dekontaminácia
* podieľať sa na starostlivosti o vyprázdňovanie klientov vo všetkých vekových obdobiach (sprievod na toaletu, pomoc pri vyzliekaní – obliekaní, účelná očista po toalete, sprievod z toalety, podanie podložnej misy/ močovej fľaše z následnou očistou, ochrana osobnej a posteľnej bielizne pred znečistením,
* pod vedením sestry a zdravotníckeho asistenta vykonávať kŕmenie, prebaľovanie, hygienu, polohovanie, obliekanie:
	+ príprava správnej konzistencie jedla podľa individuálnych potrieb klienta, kŕmenie a pomoc pri pití, pomoc pri samostatnom jedení klienta
	+ osobná hygiena klienta (hygienická starostlivosť o jednotlivé časti tela – ruky, nohy tvár, zuby, nechty – holenie, česanie, aplikácia krémov)
	+ celkový kúpeľ – celé telo, vlasy
	+ polohovanie na vozíku a v posteli podľa inštruktáže – sestra, fyzioterapeut, fotodokumentácia
	+ používať len oblečenie prináležiace klientovi, výber oblečenia klientom, vhodnosť oblečenia – príležitosti, počasiu.
* primeraná a etická komunikácia pri výkone opatrovateľskej práce
	+ s klientom – verbálna, neverbálne, používanie komunikačných knižiek (nie je potrebná znalosť slovenčiny)
	+ s rodinou klienta
	+ s kolegami
* sociálne aktivity pre klientov – napĺňanie voľného času, záujmových aktivít
* samostatne vykonávať obslužné práce, dôležité pre prevádzku oddelenia,
* podľa potreby vykonávať činnosti spojené s manipuláciou so znečistenou bielizňou,
* udržiavať poriadok a čistotu v skrinkách, na poličkách, nočných stolíkoch a iných pracovných plochách (okrem podlahy), riadiť sa harmonogramom pomocných pracovných činností
* asistovať pri odbere biologického materiálu na vyšetrenie,
* spolupracovať pri odbornej prvej pomoci, pri úrazoch a stavoch ohrozujúcich život za asistencie sestry,
* spolupracovať a asistovať pri komplexnej ošetrovateľskej starostlivosti,
* podľa potreby spolupracovať s odborným tímom (fyzioterapeut, výchovný, sociálny a zdravotný pracovník) na tvorbe spoločných postupov zameraných na rozvoj klienta,
* podieľať sa na realizácii výchovných a rehabilitačných programov klienta.

**Plat:** určuje sa podľa vzdelania

* **bez maturity:**

|  |  |  |  |  |
| --- | --- | --- | --- | --- |
| 1. tarifný plat (§ 7 Z.č. 553/2003 Z.z. príloha č.3) |  |  |  | 677.50 |
| 2. osobný príplatok (§ 10 Z.č. 553/2003 Z.z.) |  |  |  | 100.00 |
| 3. platová kompenzácia za sťažený výkon práce (§11 Z.č. 553/2003 Z.z.) |  | 40.00 |
| 4. príplatok za zmennosť (§13 Z.č. 553/2003 Z.z.) |   |   |   | 17.00 |
| **Mesačný funkčný plat vo výške:** |  |  |  |  | **834.50** |

* **s maturitou:**

|  |  |  |  |  |
| --- | --- | --- | --- | --- |
| 1. tarifný plat (§ 7 Z.č. 553/2003 Z.z. príloha č.3) |  |  |  | 701.00 |
| 2. osobný príplatok (§ 10 Z.č. 553/2003 Z.z.) |  |  |  | 100.00 |
| 3. platová kompenzácia za sťažený výkon práce (§11 Z.č. 553/2003 Z.z.) |  | 40.00 |
| 4. príplatok za zmennosť (§13 Z.č. 553/2003 Z.z.) |   |   |   | 17.00 |
| **Mesačný funkčný plat vo výške:** |  |  |  |  | **858.00** |

**Kontakt:** **osetrovanie@sibirka.sk** **– vedúca sestra Mgr. Kovárová**

**0948 949 237 – riaditeľka Mgr. Betinová**

**Počet voľných miest: 4**

3. marca 2022 Mgr. Martina Betinová